CELEX: 32007R1322
Language: da
Date: 2007-11-12 00:00:00
Title: Kommissionens forordning (EF) nr. 1322/2007 af 12. november 2007 om gennemførelse af Europa-Parlamentets og Rådets forordning (EF) nr. 458/2007 om det europæiske system af integrerede statistikker for social beskyttelse (ESSPROS), for så vidt angår et passende indberetningsformat, de resultater, der skal indberettes, og kriterierne for måling af kvaliteten i forbindelse med basissystemet i ESSPROSS og modulet om pensionsmodtagere

13.11.2007   
            
            
               DA
            
            
               Den Europæiske Unions Tidende
            
            
               L 294/5
            
         
      KOMMISSIONENS FORORDNING (EF) Nr. 1322/2007
   af 12. november 2007
   om gennemførelse af Europa-Parlamentets og Rådets forordning (EF) nr. 458/2007 om det europæiske system af integrerede statistikker for social beskyttelse (ESSPROS), for så vidt angår et passende indberetningsformat, de resultater, der skal indberettes, og kriterierne for måling af kvaliteten i forbindelse med basissystemet i ESSPROSS og modulet om pensionsmodtagere
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets forordning (EF) nr. 458/2007 af 25. april 2007 om det europæiske system af integrerede statistikker for social beskyttelse (ESSPROS) (1), særlig artikel 7, stk. 1 og 2, og
   ud fra følgende betragtninger:
   
               (1)
            
            
               Ved forordning (EF) nr. 458/2007 er der etableret et metodologisk grundlag, som skal anvendes til udarbejdelse af sammenlignelige statistikker til fordel for Fællesskabet, og der er fastsat tidsfrister for indberetningen og formidlingen af statistiske data udarbejdet i overensstemmelse med ESSPROS.
            
         
               (2)
            
            
               I medfør af artikel 7, stk. 2, i forordning (EF) nr. 458/2007 bør der vedtages gennemførelsesforanstaltninger vedrørende indberetningsformatet, de resultater, der skal indberettes, og kriterierne for måling af kvaliteten i forbindelse med basissystemet i ESSPROS og modulet om pensionsmodtagere.
            
         
               (3)
            
            
               Foranstaltningerne i denne forordning er i overensstemmelse med udtalelse fra Udvalget for det Statistiske Program —
            
         UDSTEDT FØLGENDE FORORDNING:
   Artikel 1
   De gennemførelsesforanstaltninger, der skal vedtages i henhold til artikel 7, stk. 2, i forordning (EF) nr. 458/2007, for så vidt angår basissystemet i ESSPROS (med hensyn til kvantitative data samt kvalitative oplysninger efter ordning og detaljerede ydelser) og modulet om pensionsmodtagere, er fastlagt i bilag I og II.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 12. november 2007.
      
         
            På Kommissionens vegne
         
         Joaquín ALMUNIA
         
         
            Medlem af Kommissionen
         
      
   
   
      (1)  EUT L 113 af 30.4.2007, s. 3.
   
      BILAG 1
      PASSENDE INDBERETNINGSFORMAT OG RESULTATER, DER SKAL INDBERETTES
      1.   PASSENDE INDBERETNINGSFORMAT OG RESULTATER, DER SKAL INDBERETTES, I FORBINDELSE MED BASISSYSTEMET I ESSPROS
      1.1.   Liste over ordninger
      Følgende oplysninger skal afgives i en standardtabel:
      
                  1)
               
               
                  et løbenummer til identifikation af hver enkelt ordning
               
            
                  2)
               
               
                  betegnelserne for ordningerne
               
            
                  3)
               
               
                  forkortelser for betegnelserne (fakultativt)
               
            
                  4)
               
               
                  klassificeringen af ordningerne baseret på de fem kriterier, der er fastsat i ESSPROS-håndbogen, der er udarbejdet af Europa-Kommissionen i samarbejde med medlemsstaterne.
               
            1.2.   Kvantitative data
      ESSPROS-spørgeskemaet vedrørende kvantitative data dækker indtægter, udgifter og detaljerede ydelser.
      1.2.1.   Organisering af data
      Dataene skal vedrøre et af de kalenderår, for hvilke der skal indberettes oplysninger (i overensstemmelse med bilag I til forordning (EF) nr. 458/2007 om det europæiske system af integrerede statistikker for social beskyttelse (ESSPROS)).
      Standardtabellen for årlige data er opbygget som følger:
      
                  —
               
               
                  rækkerne svarer til den detaljerede klassificering af indtægter, udgifter og ydelser
               
            
                  —
               
               
                  kolonnerne svarer til de ordninger, der er opført i tabellen »liste over ordninger« (en kolonne pr. ordning plus en kolonne til totalen af alle ordninger)
               
            
                  —
               
               
                  hvis der skal tilføjes en ny ordning, skal det ske ved at tilføje en ny kolonne i tabellen.
               
            1.2.2.   Data, der skal indberettes
      Der skal hvert år oplyses data i national valuta på det elementære niveau; de fleste af de detaljerede data skal oplyses for hver enkelt ordning (aggregaterne beregnes automatisk ved hjælp af formler).
      1.2.3.   Referencehåndbog
      Den detaljerede klassificering, der skal anvendes ved indberetningen af data, er fastlagt i tillæg 1 til ESSPROS-håndbogen, der er udarbejdet af Europa-Kommissionen i samarbejde med medlemsstaterne.
      1.3.   Kvalitative oplysninger efter ordning og detaljerede ydelser
      ESSPROS-spørgeskemaet vedrørende kvalitative oplysninger dækker de områder, der er anført i tillæg 2 til ESSPROS-håndbogen, der er udarbejdet af Europa-Kommissionen i samarbejde med medlemsstaterne.
      1.3.1.   Organisering af data
      Dataene skal vedrøre et af de kalenderår, for hvilke der skal indberettes data (i overensstemmelse med bilag I til forordning (EF) nr. 458/2007 om det europæiske system af integrerede statistikker for social beskyttelse (ESSPROS)).
      Der er tale om følgende oplysninger:
      
                  —
               
               
                  oplysninger, som vedrører alle landets ordninger under ét
               
            
                  —
               
               
                  specifikke oplysninger om hver enkelt ordning.
               
            1.3.2.   Data, der skal indberettes
      Medlemsstaterne skal give eller ajourføre kvalitative oplysninger om hver enkelt ordning og detaljeret ydelse.
      1.3.3.   Referencehåndbog
      De detaljerede oplysninger, der skal indberettes, er fastlagt i tillæg 2 til ESSPROS-håndbogen, der er udarbejdet af Europa-Kommissionen i samarbejde med medlemsstaterne.
      2.   PASSENDE INDBERETNINGSFORMAT OG RESULTATER, DER SKAL INDBERETTES, I FORBINDELSE MED MODULET OM PENSIONSMODTAGERE
      ESSPROS-spørgeskemaet om pensionsmodtagere er en standardtabel.
      2.1.   Organisering af data
      Dataene skal vedrøre et af de kalenderår, for hvilke der skal indberettes oplysninger (i overensstemmelse med bilag I til forordning (EF) nr. 458/2007 om det europæiske system af integrerede statistikker for social beskyttelse (ESSPROS)).
      Standardtabellen for årlige data er opbygget som følger:
      
                  —
               
               
                  rækkerne svarer til kategorier af pensionsmodtagere baseret på klassificeringen i tillæg 3 til ESSPROS-håndbogen, der er udarbejdet af Europa-Kommissionen i samarbejde med medlemsstaterne
               
            
                  —
               
               
                  kolonnerne svarer til ordninger, for hvilke der er mindst én kategori af modtagere.
               
            2.2.   Data, der skal indberettes
      Der skal oplyses data om modtagere for hvert år.
      Spørgeskema
      Spørgeskemaet er en tabel, der kun skal udfyldes for ydelser, til hvilke der er udgifter i det pågældende land. Hvis der oprettes en ny ordning, kan den tilføjes, idet det samme format bibeholdes. Formularen til dataindsamlingen er landespecifik og/eller årsspecifik.
      Referencedato
      Indsamlingen af bestandsdata for år N vedrører antallet af modtagere ved udgangen af kalenderåret.
      Kønsdata
      Dataene om modtagerne skal opdeles efter køn. Disse data er kun obligatoriske på niveauet for totalen af alle ordninger.
   
   
      BILAG II
      KRITERIER FOR MÅLING AF KVALITET
      1.   KRITERIER FOR MÅLING AF KVALITETEN I FORBINDELSE MED BASISSYSTEMET I ESSPROS
      1.1.   Nøjagtighed og pålidelighed
      1.1.1.   For kvantitative data
      1.1.1.1.   Datakildernes dækning
      Medlemsstaterne skal give oplysninger vedrørende:
      
                  —
               
               
                  de typer kilder, der er anvendt: registre eller andre administrative kilder, undersøgelser, skøn osv.
               
            
                  —
               
               
                  problemer (herunder forsinkelser), der fører til skønsmæssig ansættelse af data
               
            
                  —
               
               
                  de ordninger, der er omfattet af de forskellige typer kilder
               
            
                  —
               
               
                  i givet fald de ydelser, der er omfattet af de forskellige typer kilder (hvis der er anvendt kilder med krydsdata, f.eks. lønomkostningsundersøgelser).
               
            1.1.1.2.   Metodologier og antagelser til udarbejdelse af skøn
      Medlemsstaterne skal give oplysninger vedrørende:
      
                  —
               
               
                  de skøn, der er foretaget for ordninger, for hvilke der ikke er data til rådighed
               
            
                  —
               
               
                  de skøn, der er foretaget for manglende indtægter, udgifter og detaljerede ydelser:
                  
                              a)
                           
                           
                              hvis der ikke foreligger data overhovedet
                           
                        
                              b)
                           
                           
                              hvis der mangler en opdeling for en ydelse eller en gruppe af ydelser (f.eks. opdeling af en ydelse i behovsvurderede og ikke-behovsvurderede ydelser eller opdeling af en kontant ydelse for en bestemt funktion i flere detaljerede ydelser).
                           
                        
            1.1.1.3.   Revisioner af statistikker
      Medlemsstaterne skal give oplysninger vedrørende:
      
                  —
               
               
                  ændringer i de anvendte datakilder
               
            
                  —
               
               
                  ændringer i metoderne til skønsmæssig ansættelse af data
               
            
                  —
               
               
                  revisioner af data som følge af tilpasninger af koncepter (f.eks. tilpasninger i nationalregnskabet)
               
            
                  —
               
               
                  revisioner af data som følge af forelæggelsen af endelige statistikker
               
            
                  —
               
               
                  revisioner af data som følge af kvalitetskontrol.
               
            1.1.2.   For kvalitative oplysninger
      Ikke relevant.
      1.2.   Sammenlignelighed
      1.2.1.   For kvantitative data
      Geografisk sammenlignelighed
      For at give Eurostat mulighed for at evaluere sammenligneligheden landene imellem skal medlemsstaterne give oplysninger vedrørende:
      
                  —
               
               
                  graden af dækning af ordninger
               
            
                  —
               
               
                  graden af dækning af indtægter, udgifter og detaljerede ydelser
               
            
                  —
               
               
                  de tilfælde, hvor ESSPROS-metodologien ikke er anvendt, i form af en fuldstændig liste.
               
            1.2.2.   For kvalitative oplysninger
      Ikke relevant.
      2.   KRITERIER FOR MÅLING AF KVALITETEN I FORBINDELSE MED MODULET OM PENSIONSMODTAGERE
      2.1.   Nøjagtighed og pålidelighed
      2.1.1.   Datakildernes dækning
      Medlemsstaterne skal give oplysninger vedrørende:
      
                  —
               
               
                  de typer kilder, der er anvendt: registre eller andre administrative kilder, undersøgelser, skøn osv.
               
            
                  —
               
               
                  problemer (herunder forsinkelser), der fører til skønsmæssig ansættelse af data
               
            
                  —
               
               
                  de ordninger, der er omfattet af de forskellige typer kilder.
               
            2.1.2.   Metodologier og antagelser til håndtering af dobbelttælling og udarbejdelse af skøn
      Medlemsstaterne skal give oplysninger vedrørende:
      
                  —
               
               
                  de skøn, der er foretaget for ordninger, for hvilke der ikke er data til rådighed
               
            
                  —
               
               
                  håndteringen af dobbelttælling:
                  
                              a)
                           
                           
                              for en pensionskategori inden for en enkelt ordning
                           
                        
                              b)
                           
                           
                              ordninger imellem (en pensionskategori på tværs af alle ordninger)
                           
                        
                              c)
                           
                           
                              mellem behovsvurderede og ikke-behovsvurderede pensionskategorier
                           
                        
                              d)
                           
                           
                              mellem aggregerede kategorier.
                           
                        
            2.1.3.   Revisioner af statistikker
      Medlemsstaterne skal give oplysninger vedrørende:
      
                  —
               
               
                  ændringer i de anvendte datakilder
               
            
                  —
               
               
                  ændringer i metoderne til skønsmæssig ansættelse af data
               
            
                  —
               
               
                  revisioner af data som følge af forelæggelsen af endelige statistikker
               
            
                  —
               
               
                  revisioner af data som følge af kvalitetskontrol.
               
            2.2.   Sammenlignelighed
      Geografisk sammenlignelighed
      For at give Eurostat mulighed for at evaluere sammenligneligheden landene imellem skal medlemsstaterne give oplysninger vedrørende:
      
                  —
               
               
                  graden af dækning af ordninger
               
            
                  —
               
               
                  graden af dækning af modtagere
               
            
                  —
               
               
                  de tilfælde, hvor ESSPROS-metodologien ikke er anvendt, i form af en fuldstændig liste.
               
            3.   TIDSPLAN FOR UDARBEJDELSE AF KVALITETSRAPPORTER
      3.1.   For basissystemet
      Der skal forelægges kvalitetsrapporter om basissystemet én gang om året. Rapporten om år N skal sendes til Eurostat senest ved udgangen af september i år N+2. Eurostat udarbejder og videreformidler på dette grundlag en konsolideret udgave af rapporterne senest ved udgangen af december i år N+2.
      3.2.   For modulet om pensionsmodtagere
      Der skal forelægges kvalitetsrapporter om modulet om pensionsmodtagere én gang om året. Rapporten om år N skal sendes til Eurostat senest ved udgangen af august i år N+2. Eurostat udarbejder og videreformidler på dette grundlag en konsolideret udgave af rapporterne senest ved udgangen af november i år N+2.